pythainlp/thai-wiki-dataset-v4 huggingface dataset:
กรมส่งกำลังบำรุงทหารบก

กรมส่งกำลังบำรุงทหารบก (อักษรย่อ: กบ.ทบ.) เป็นกรมฝ่ายเสนาธิการซึ่งรับผิดชอบด้านการส่งกำลังบำรุงทางทหารแห่งกองทัพบกไทย โดยมีเจ้ากรมส่งกำลังบำรุงทหารบก คนปัจจุบัน คือ พลโท ชาครีย์ ภัทรพงศ์กุล รองเจ้ากรมส่งกำลังบำรุงทหารบก คนปัจจุบัน ได้แก่ พลตรี กรัณย์ สถิตยุทธการ 
ผลงานสำคัญ.
ในปี พ.ศ. 2557 ทางเจ้ากรมส่งกำลังบำรุงทหารบก ได้รับมอบหมายหน้าที่จำหน่ายสิ่งอุปกรณ์ที่ใช้มานานจนล้าสมัย ไม่สามารถซ่อมแซม หรือเสื่อมสภาพจนไม่สามารถใช้การได้ ซึ่งรวมถึงอาหาร, เครื่องแต่งกาย, เชื้อเพลิง, สัตว์, ยานพาหนะ, อาวุธ, กระสุน, วัตถุระเบิด, เครื่องจักรกล และเครื่องมือต่าง ๆ ตามระเบียบกองทัพบก
กระทั่งช่วงปี พ.ศ. 2561 กรมส่งกำลังบำรุงทหารบกได้มีผลงานจัดหายุทโธปกรณ์สำคัญ ได้แก่ การจัดหาปืนเล็กยาว เอเค 104 จากประเทศรัสเซีย, ปืนกลเบา ไอดับเบิลยูไอ เนเกฟ จากประเทศอิสราเอล, เฮลิคอปเตอร์ลำเลียง มี-17 จำนวน 2 ลำ จากประเทศรัสเซีย, เครื่องบินลำเลียง เออัดส์ กาซา เซ-295 จำนวน 1 ลำ จากประเทศสเปน และปืนต่อสู้อากาศยานระยะปานกลาง–ไกล เวแอล-ไมกา จำนวน 1 ระบบ จากประเทศฝรั่งเศส รวมถึงเสริมสร้างความสัมพันธ์ระหว่างประเทศ ด้วยการประชุมแลกเปลี่ยนความรู้ด้านการส่งกำลังบำรุงทางทหาร จากกองทัพบกสหรัฐ ณ รัฐวอชิงตัน สหรัฐ
สิ่งสืบทอด.
กรมส่งกำลังบำรุงทหารบก เป็นเจ้าของโครงการติดตั้งหินอ่อนรอบแท่นพระบรมรูป 7 รัชกาล ณ อุทยานราชภักดิ์ ประจำปีงบประมาณ 2558 โดยการกำหนดราคากลางเป็นไปตามระเบียบและเงื่อนไขที่กรมบัญชีกลางกำหนด
การกักด่าน

การกักด่าน  เป็นการจำกัดการเคลื่อนย้ายของบุคคลหรือสินค้าซึ่งมีจุดประสงค์เพื่อป้องกันการแพร่กระจายของโรคหรือสัตว์รังควาน คำนี้มักใช้โดยมีจุดประสงค์เกี่ยวกับโรคและอาการเจ็บป่วยต่าง ๆ เพื่อป้องกันการเคลื่อนย้ายของบุคคลที่อาจได้รับโรคติดต่อ แต่ยังไม่ผ่านการวินิจฉัยทางการแพทย์ แตกต่างจากการแยกโรค (isolation) ตรงที่ การแยกโรคหมายถึงการแยกผู้ป่วยที่รู้แล้วว่าป่วยออกจากคนอื่นๆ เพื่อไม่ให้เกิดการติดต่อของโรค ในขณะที่การกักตัวจะหมายถึงการแยกคนที่ยังไม่ป่วยแต่มีความเสี่ยงว่าจะป่วยออกจากคนอื่นๆ และมักใช้กันอย่างแพร่หลายโดยมีจุดประสงค์เกี่ยวกับการแยกผู้ป่วย บุคคลที่ถูกยืนยันว่ามีโรคติดต่อนั้นจะถูกแยกออกจากประชากรที่มีสุขภาพดี
คำว่า "การกักด่าน" ในบางครั้งอาจใช้ร่วมกับคำว่า "เขตสุขาภิบาล"  ซึ่งทั้งสองคำนี้มีความเกี่ยวข้องกัน คำว่า "เขตสุขาภิบาล" หมายถึงเขตที่กักบริเวณบุคคลที่ได้รับเชื้อจากโรคติดต่อภายในพื้นที่ทางภูมิศาสตร์ที่กำหนดเพื่อป้องกันการแพร่กระจายของโรค
สำนักความปลอดภัยและการบังคับใช้ทางสิ่งแวดล้อม

สำนักความปลอดภัยและการบังคับใช้ทางสิ่งแวดล้อม  เป็นหน่วยงานในกระทรวงมหาดไทยสหรัฐ ก่อตั้งขึ้นเมื่อ ค.ศ. 2011 เป็นหน่วยงานหลักซึ่งรับผิดชอบการปรับปรุงความปลอดภัย และสร้างความมั่นใจในการพิทักษ์สิ่งแวดล้อมที่เกี่ยวเนื่องกับอุตสาหกรรมพลังงานนอกชายฝั่ง ซึ่งหลัก ๆ คือ ก๊าซธรรมชาติและน้ำมัน บริเวณไหล่ทวีปรอบนอกของสหรัฐ หน่วยงานนี้ใช้อำนาจหน้าที่ด้านความปลอดภัยและการบังคับใช้เกี่ยวกับสิ่งแวดล้อมซึ่งเดิมเป็นของสำนักงานบริหารจัดการแร่ (Minerals Management Service) อำนาจหน้าที่ดังกล่าวรวมถึงการสืบสวน สอบสวน เรียกพยานมาให้ถ้อยคำและแสดงพยานหลักฐาน กำหนดบทลงโทษ ระงับหรือยกเลิกกิจกรรม และกำกับดูแลความปลอดภัย การตอบสนอง และความพร้อมในการเคลื่อนย้าย
หน่วยงานย่อย.
สำนักงานโครงการควบคุมนอกชายฝั่ง (Office of Offshore Regulatory Programs: OORP) บริหารจัดการระเบียบ มาตรฐาน และโครงการตรวจสอบการปฏิบัติตามในการดำเนินงานเกี่ยวกับน้ำมัน ก๊าซ และแร่บริเวณไหล่ทวีปรอบนอก หน่วยงานในสังกัดสำนักงานนี้รับผิดชอบกฎระเบียบและเอกสารทางนโยบายที่เกี่ยวข้องกับไหล่ทวีปรอบนอก รวมถึงโครงการที่ครอบคลุมการบริหารจัดการความปลอดภัย การวิจัยเพื่อป้องกันมลภาวะ การประเมินทางวิทยาการ นโยบายในการตรวจสอบ และการพัฒนาการฝึกอบรมทางวิทยาการของสำนักความปลอดภัยฯ
กองความพร้อมในด้านการรั่วไหลของน้ำมัน (Oil Spill Preparedness Division: OPSD) สำนักความปลอดภัยฯ ดูแลการวางแผนและความพร้อมในด้านการรั่วไหลของน้ำมันสำหรับสถานที่ผลิตน้ำมันและก๊าซในน่านน้ำสหรัฐ (ดู ประมวลข้อบังคับส่วนกลาง ลักษณะ 30 ส่วนที่ 254) และหนึ่งในบทบาทหลักของสำนักความปลอดภัยฯ ก็คือ กองความพร้อมในด้านการรั่วไหลของน้ำมัน ซึ่งมีหน้าที่ครอบคลุมถึงการอนุมัติแผนตอบสนองด้านการรั่วไหลของน้ำมัน การตรวจสอบอุปกรณ์ตอบสนองต่อการรั่วไหลของน้ำมัน การวิจัยด้านการตอบสนองต่อการรั่วไหลของน้ำมัน การฝึกอบรมเจ้าหน้าที่ผู้ตอบสนองและคณะบริหารจัดการ ปัจจุบัน กองนี้บริหารจัดการสถานทดสอบการตอบสนองต่อการรั่วไหลแห่งชาติที่เรียกว่า โอห์มเซ็ตต์ (Ohmsett) ตั้งอยู่ในลีโอนาร์โด นิวเจอร์ซี
กองการปฏิบัติตามด้านสิ่งแวดล้อม (Environmental Compliance Division: ECD) เฝ้าระวัง ตรวจสอบยืนยัน และบังคับให้อุตสาหกรรมนอกชายฝั่งเกิดการปฏิบัติตามมาตรฐานทางสิ่งแวดล้อมในการดำเนินงานบริเวณไหล่ทวีปรอบนอก กองนี้ดูแลให้เกิดการปฏิบัติตามรัฐบัญญัตินโยบายสิ่งแวดล้อมแห่งชาติ (National Environmental Policy Act) ในส่วนที่เกี่ยวกับปฏิบัติการของสำนักความปลอดภัยฯ ความรับผิดชอบอื่น ๆ รวมถึงการร่วมมือกับสำนักบริหารจัดการพลังงานมหาสมุทร (Bureau of Ocean Energy Management) และหน่วยงานอื่นทั้งระดับกลาง ระดับรัฐ และระดับท้องถิ่น และการให้บริการสู่สาธารณชนภายนอกในประเด็นการปฏิบัติตามด้านสิ่งแวดล้อม วิศวกรและนักวิทยาศาสตร์ที่ดำเนินงานในนามของกองนี้เป็นผู้ประสานงานระดับชาติให้แก่สำนักความปลอดภัยฯ ในโครงการสิ่งแวดล้อมหลายโครงการ เช่น โครงการคุณภาพอากาศ โครงการทรัพยากรทางโบราณคดีและวัฒนธรรม โครงการนิเวศวิทยาทางทะเล โครงการควบคุมขยะและตะกอนทางทะเล และโครงการปะการังเทียมที่เรียก ริกส์ทูรีฟส์ (Rigs-to-Reefs) 
กองสืบสวนความปลอดภัยและอุบัติการณ์ (Safety and Incident Investigation Division: SIID) รับผิดชอบการจัดทำนโยบายระดับชาติในด้านการสืบสวนอุบัติการณ์เกี่ยวกับความปลอดภัยที่เกิดขึ้นบริเวณไหล่ทวีปรอบนอก และจัดทำนโยบายระดับชาติในด้านการฝึกอบรวมผู้สืบสวน กองนี้บริหารจัดการโครงการสืบสวนระดับชาติ ประสานการฝึกอบรมผู้สืบสวน และให้การสนับสนุนระดับภูมิภาคและระดับเขต อยู่ที่สำนักงานใหญ่ของสำนักความปลอดภัยฯ ในวอชิงตัน ดี.ซี.
พิมพ์อัปสร เทียมเศวต

พิมพ์อัปสร เทียมเศวต (เกิด 12 กันยายน พ.ศ. 2521) ชื่อเล่น ขวัญ เป็นผู้จัดละครและผู้กำกับละครชาวไทย ในฐานะผู้จัดละครร่วมกับบริษัท มีเดีย ซีน จำกัดและบริษัท เฟิร์สคลาส เอ็นเตอร์เทนเม้นท์ จำกัดทางสังกัดช่อง 7 เอชดี
ประวัติ.
พิมพ์อัปสร เทียมเศวต (ชื่อเล่น ขวัญ) เกิดเมื่อวันที่ 12 กันยายน พ.ศ. 2521 เกิดที่กรุงเทพมหานครเป็นนักแสดงและพิธีกรชาวไทยจบการศึกษาระดับปริญญาตรี คณะรัฐศาสตร์จุฬาลงกรณ์มหาวิทยาลัยและจบการศึกษาระดับปริญญาโทสาขาCultural Management จุฬาลงกรณ์มหาวิทยาลัย
พิมพ์อัปสรเธอเริ่มเข้าสู่วงการบันเทิงไทยจากการทำงานเป็นแอร์โฮสเตสจากนั้นเธอเริ่มมีผลงานทางด้านพิธีกรต่าง ๆ อีกคับคั่งและในปัจจุบันเธอมีผลงานในฐานะผู้จัดละครร่วมกับบริษัท มีเดีย ซีน จำกัดและบริษัท เฟิร์สคลาส เอ็นเตอร์เทนเม้นท์ จำกัดทางสถานีช่อง 7 เอชดีและมีผลงานละคร เช่น สาวน้อยร้อยเล่มเกวียน, รักร้อยล้าน, วีรบุรุษกองขยะ, คีตโลกา และ แม่อายสะอื้น เป็นต้น
ประวัติครอบครัว.
พิมพ์อัปสรเป็นบุตรสาวคนแรกของ สรพงศ์ ชาตรี (เอก) บิดา และ ทัศน์วรรณ เสนีย์วงศ์ (โย) มารดา โดยมีน้องร่วมบิดาและต่างมารดาด้วยกันอยู่ 3 คน ได้แก่ พิศุทธินี (เอิง) พิศรุตม์ (เอม) และพิทธกฤต เทียมเศวต (อั้ม) เกิดที่กรุงเทพมหานคร
ผู้จัดละคร มีเดีย สตูดิโอ.
ผลงานละครโทรทัศน์ทั้งหมดในฐานะผู้จัดละครและผู้กำกับละครช่อง 7 บริษัท มีเดีย สตูดิโอ จำกัด 
เฟริสคลาส เอ็นเตอร์เทเมนต์จำกัด.
ผลงานละครโทรทัศน์ทั้งหมดในฐานะผู้จัดละคร ช่อง 7 บริษัท เฟิร์สคลาส เอ็นเตอร์เทนเม้นท์ จำกัด
ชวิศการ วรโรจน์โยธิน

ชวิศการ วรโรจน์โยธิน (เกิด 4 มิถุนายน พ.ศ. 2537) ชื่อเล่น ชอน เป็นนักแสดงและนายแบบชาวไทย สังกัดช่อง 7HD เป็นที่รู้จักจากบทบาท “สราวุธ“ ในละครเรื่อง "สกาวเดือน" 
ประวัติ.
ชวิศการ วรโรจน์โยธิน (ชื่อเล่น ชอน) เกิดเมื่อวันที่ 4 มิถุนายน พ.ศ. 2537 เดิมชื่อ รัฐธีร์ วรโรจน์โยธิน เป็นนักแสดงชาวไทยสังกัดช่อง 7HD จบการศึกษาจากโรงเรียนมัธยมโรงเรียนศรีอยุธยาและจบการศึกษาระดับปริญญาตรีคณะศิลปกรรมศาสตร์ มหาวิทยาลัยศรีนครินทรวิโรฒ
เริ่มเข้าสู่วงการบันเทิงเขาเริ่มเดินแบบ ถ่ายแบบ และโฆษณา จนกระทั่งเป็นผู้ผ่านเข้ารอบเวทีการประกวดรางวัลชนะเลิศ The GQ Gentleman Search 2019 จากทางนิตยสารแฟชั่น GQ ได้รับรางวัลตำแหน่งชนะเลิศได้เซ็นสัญญาเป็นนักแสดงช่อง 7HDผลงานละครเรื่อง "สกาวเดือน" และรับงานละครเรื่อยมา และได้เป็นพระเอกเต็มตัวเรื่องแรก ละครเรื่องหนี้เกียรติยศ
กรมกำลังพลทหารบก

กรมกำลังพลทหารบก (อักษรย่อ: กพ.ทบ.) เป็นหน่วยงานหลัก ที่กำหนดนโยบายและแผนบริการจัดการกำลังพล เพื่อพัฒนากำลังพลกองทัพบกไทย 
โดยมีเจ้ากรมกำลังพลทหารบกคนปัจจุบันคือ พลโท ธนิศร์ ยูสานนท์ รองเจ้ากรมกำลังพลทหารบกคนปัจจุบัน ได้แก่ พลตรี ศักดิ์เสมา พงศ์กลัด
นอกจากนี้ กรมกำลังพลทหารบกยังมีผลงานสำคัญ ในการเสริมสร้างความพร้อมรบแก่ทหารพราน ที่ปฏิบัติการในจังหวัดชายแดนภาคใต้
ประวัติ.
ในปี พ.ศ. 2495 ทางกองทัพบกไทยได้ปรับการจัดหน่วยต่าง ๆ และยกฐานะแผนกที่ 1 กรมเสนาธิการทหารบก เป็นกรมกำลังพลทหารบก ตามราชกิจจานุเบกษา โดยอนุมัติให้ใช้อัตราเมื่อวันที่ 6 สิงหาคม พ.ศ. 2495 จึงได้ถือวันดังกล่าวเป็นวันสถาปนากรมกำลังพลทหารบกสืบมา
ผลงานสำคัญ.
กรมกำลังพลทหารบก มีผลงานสำคัญตามนโยบายสั่งการของผู้บัญชาการทหารบก อาทิ การเสริมสร้างความพร้อมรบแก่ทหารพราน, ช่วยเหลือกำลังพลที่ปลดพิการ, การบรรจุทดแทนเจ้าหน้าที่ที่เสียชีวิต, การบรรจุทดแทนเจ้าหน้าที่พิการทุพพลภาพ และพัฒนาระบบฐานข้อมูลกำลังพล
ความสัมพันธ์ระหว่างประเทศ.
เดือนพฤษภาคม พ.ศ. 2560 ข้าราชการกรมกำลังพลทหารบก ได้เดินทางเยือนประเทศเวียดนาม และรับบรรยายสรุปจากมานพชัย วงศ์ภักดี เอกอัครราชทูต ณ กรุงฮานอย เกี่ยวกับความสัมพันธ์ไทย–เวียดนาม ทั้งในด้านการเมือง และการทหารของทั้งสองประเทศ รวมถึงมีการแลกเปลี่ยนความคิดเห็น เพื่อเสริมสร้างความสัมพันธ์
สิ่งสืบทอด.
เดือนกุมภาพันธ์ พ.ศ. 2559 กรมกำลังพลทหารบก ได้นำนายทหาร, ลูกจ้าง, ข้าราชการ และทหารกองประจำการ เข้ารับฟังการอบรมชี้แจงความรู้ความเข้าใจต่อร่างรัฐธรรมนูญ จากมีชัย ฤชุพันธุ์ ประธานคณะกรรมการร่างรัฐธรรมนูญ (กรธ.)
เดือนพฤษภาคม พ.ศ. 2561 วิทยากรจากกรมกำลังพลทหารบกได้รับเชิญสมาคมแม่บ้านทหารบก ในการอบรมโครงการสร้างองค์ความรู้ สร้างคน สร้างงาน แก่ครอบครัวกำลังพลกองทัพบกที่ทุพพลภาพ
GlobaLeaks

GlobaLeaks เป็นซอฟต์แวร์เสรี-โอเพนซอร์สสำหรับโครงการรับแจ้งเบาะแสที่ออกแบบมาให้มีความปลอดภัยและตามตัวไม่ได้ ซอฟต์แวร์นี้ถูกพัฒนาโดย Hermes Center for Transparency and Digital Human Rights ซึ่งเป็นองค์กรพัฒนาเอกชนในอิตาลีที่สนับสนุนเสรีภาพในการแสดงออกออนไลน์
ซอฟต์แวร์ดังกล่าวช่วยให้ทุกคนสามารถติดตั้งและดูแลแพลตฟอร์มสำหรับรับแจ้งเบาะแสได้ แม้จะไม่มีความรู้ทางเทคนิคมากนัก
GlobaLeaks สามารถใช้ Tor และ Onion service เพื่อให้บริการได้บนเครือข่ายนิรนาม
สหราชอาณาจักรในโอลิมปิก

สหราชอาณาจักร เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1896 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของสหราชอาณาจักร คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ GBR
นับตั้งแต่สหราชอาณาจักรส่งนักกีฬาเข้าร่วมการแข่งขันโอลิมปิกครั้งแรก นักกีฬาสหราชอาณาจักรได้รับเหรียญรางวัลรวมทั้งหมด 883 เหรียญ โดยแบ่งเป็น 274 เหรียญทอง 299 เหรียญเงิน และ 310 เหรียญทองแดง
ประเทศจอร์เจียในโอลิมปิก

ประเทศจอร์เจีย เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1952 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศจอร์เจีย ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ GEO
นับตั้งแต่ประเทศจอร์เจียส่งนักกีฬาเข้าร่วมการแข่งขันโอลิมปิกครั้งแรก นักกีฬาจอร์เจียได้รับเหรียญรางวัลรวมทั้งหมด 47 เหรียญ โดยแบ่งเป็น 13 เหรียญทอง 15 เหรียญเงิน และ 19 เหรียญทองแดง
สรุปเหรียญรางวัล.
<templatestyles src="Col-begin/styles.css"/>
ประเทศฝรั่งเศสในโอลิมปิก

ประเทศฝรั่งเศส เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1896 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศฝรั่งเศส คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ FRA
นับตั้งแต่ประเทศฝรั่งเศสส่งนักกีฬาเข้าร่วมการแข่งขันโอลิมปิกครั้งแรก นักกีฬาฝรั่งเศสได้รับเหรียญรางวัลรวมทั้งหมด 840 เหรียญ โดยแบ่งเป็น 248 เหรียญทอง 276 เหรียญเงิน และ 316 เหรียญทองแดง
สรุปเหรียญรางวัล.
<templatestyles src="Col-begin/styles.css"/>
ประเทศฟินแลนด์ในโอลิมปิก

ประเทศฟินแลนด์ เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1908 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศฟินแลนด์ คือ คณะกรรมการโอลิมปิกฟินแลนด์ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ FIN
นับตั้งแต่ประเทศฟินแลนด์ส่งนักกีฬาเข้าร่วมการแข่งขันโอลิมปิกครั้งแรก นักกีฬาฟินแลนด์ได้รับเหรียญรางวัลรวมทั้งหมด 480 เหรียญ โดยแบ่งเป็น 146 เหรียญทอง 150 เหรียญเงิน และ 184 เหรียญทองแดง
เจ้าภาพการแข่งขัน.
ฟินแลนด์เคยเป็นเจ้าภาพจัดการแข่งขันครั้งนี้ครั้งหนึ่ง
"*ขอบสีแดงแสดงว่าการแข่งขันจัดขึ้นในประเทศเจ้าภาพ"
สรุปเหรียญรางวัล.
<templatestyles src="Col-begin/styles.css"/>
ประเทศเอสโตเนียในโอลิมปิก

ประเทศเอสโตเนีย เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1920 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศเอสโตเนีย คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ EST
นับตั้งแต่ประเทศเอสโตเนียส่งนักกีฬาเข้าร่วมการแข่งขันโอลิมปิกครั้งแรก นักกีฬาเอสโตเนียได้รับเหรียญรางวัลรวมทั้งหมด 41 เหรียญ โดยแบ่งเป็น 13 เหรียญทอง 11 เหรียญเงิน และ 17 เหรียญทองแดง
สรุปเหรียญรางวัล.
<templatestyles src="Col-begin/styles.css"/>
ประเทศเซเชลส์ในโอลิมปิก

ประเทศเซเชลส์ เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1980 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศเซเชลส์ คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ SEY
นับตั้งแต่ประเทศเซเชลส์ส่งนักกีฬาเข้าร่วมการแข่งขันโอลิมปิกครั้งแรก นักกีฬาเซเชลส์ได้รับเหรียญรางวัลรวมทั้งหมด 0 เหรียญ โดยแบ่งเป็น 0 เหรียญทอง 0 เหรียญเงิน และ 0 เหรียญทองแดง
ประเทศเซียร์ราลีโอนในโอลิมปิก

ประเทศเซียร์ราลีโอน เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1968 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศเซียร์ราลีโอน คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ SLE
นับตั้งแต่ประเทศเซียร์ราลีโอนส่งนักกีฬาเข้าร่วมการแข่งขันโอลิมปิกครั้งแรก นักกีฬาเซียร์ราลีโอนได้รับเหรียญรางวัลรวมทั้งหมด 0 เหรียญ โดยแบ่งเป็น 0 เหรียญทอง 0 เหรียญเงิน และ 0 เหรียญทองแดง
ประเทศแอฟริกาใต้ในโอลิมปิก

ประเทศแอฟริกาใต้ เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1904 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศแอฟริกาใต้ คือ สมาพันธ์กีฬาและคณะกรรมการโอลิมปิกแอฟริกาใต้ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ RSA
นับตั้งแต่ประเทศแอฟริกาใต้ส่งนักกีฬาเข้าร่วมการแข่งขันโอลิมปิกครั้งแรก นักกีฬาแอฟริกาใต้ได้รับเหรียญรางวัลรวมทั้งหมด 95 เหรียญ โดยแบ่งเป็น 28 เหรียญทอง 36 เหรียญเงิน และ 31 เหรียญทองแดง
สรุปเหรียญรางวัล.
<templatestyles src="Col-begin/styles.css"/>
ประเทศซูดานใต้ในโอลิมปิก

ประเทศซูดานใต้ เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 2016 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศซูดานใต้ คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ SSD
นับตั้งแต่ประเทศซูดานใต้ส่งนักกีฬาเข้าร่วมการแข่งขันโอลิมปิกครั้งแรก นักกีฬาซูดานใต้ได้รับเหรียญรางวัลรวมทั้งหมด เหรียญ โดยแบ่งเป็น เหรียญทอง เหรียญเงิน และ เหรียญทองแดง
ประเทศซิมบับเวในโอลิมปิก

ประเทศซิมบับเว เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1928 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศซิมบับเว คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ ZIM
นับตั้งแต่ประเทศซิมบับเวส่งนักกีฬาเข้าร่วมการแข่งขันโอลิมปิกครั้งแรก นักกีฬาซิมบับเวได้รับเหรียญรางวัลรวมทั้งหมด 8 เหรียญ โดยแบ่งเป็น 3 เหรียญทอง 4 เหรียญเงิน และ 1 เหรียญทองแดง
สรุปเหรียญรางวัล.
<templatestyles src="Col-begin/styles.css"/>
วัดป่านานาชาติ

วัดป่านานาชาติ  เป็นวัดที่พระโพธิญาณเถร (ชา สุภทฺโท) ก่อตั้งเมื่อ พ.ศ. 2518 อยู่ห่างจากตัวอำเภอวารินชำราบ จังหวัดอุบลราชธานี ประมาณ 15 กิโลเมตร เพื่อเป็นสถานที่ปฏิบัติธรรมสำหรับชาวต่างชาติ
วัดป่านานาชาติเป็นวัดฝ่ายมหานิกาย มีข้อวัตรปฏิบัติเช่นเดียวกับวัดหนองป่าพง โดยยึดปฏิปทาพร้อมทั้งข้อวัตรปฏิบัติของพระโพธิญาณเถร (ชา สุภทฺโท) พระสงฆ์วัดป่านานาชาติจึงเน้นการศึกษาและปฏิบัติวิปัสสนากรรมฐานเป็นหลัก ทั้งในรูปแบบภาษาไทยและภาษาอังกฤษสำหรับชาวต่างชาติ
ในปี พ.ศ. 2518 วัดหนองป่าพงมีพระสงฆ์จำพรรษาอยู่มาก ส่งผลให้พระสงฆ์หาฟืนบ่มบาตรยาก พระโพธิญาณเถร (ชา สุภทฺโท)จึงอนุญาตให้พระชาวต่างชาติบางรูป ออกมาหาฟืนที่บ้านบุ่งหวาย แต่เดิมมีวัดร้างนามว่า"วัดหนองปลาเข็ง" อายุ 700 - 1,000 ปี ชาวบ้านบุ่งหวายมีจิตศรัทธาในพระสงฆ์วัดหนองป่าพง จึงได้นิมนต์คณะพระภิกษุสามเณรชุดแรกซึ่งมี 6 รูป บ่มบาตรและปักกลดปฏิบัติธรรมที่บ้านบุ่งหวาย เมื่ออยู่ได้ 3 วันญาติโยมได้ช่วยกันสร้างศาลามุงหญ้าคาพอหลบฝน หลังจากนั้นไม่นานชาวบ้านบุ่งหวายได้ไปกราบหลวงปู่ชา ขอนิมนต์ให้พระ-เณรอยู่จำพรรษาต่อ หลวงปู่ชาเมตตาให้สร้างสำนักสงฆ์ และมอบหมายให้พระพรหมวชิรญาณ (โรเบิร์ต สุเมโธ) เป็นหัวหน้าสำนัก ญาติโยมได้แบ่งกันเป็นเจ้าภาพในการสร้างกุฏิและเพิงมุงหญ้าคา ในปีพ.ศ. 2528 เริ่มสร้างวิหาร (อุโบสถ) ในตำแหน่งที่พบเสมาเก่า เพื่อให้พระสงฆ์ใช้สวดทำสังฆกรรมต่างๆ สร้างเสร็จในอีกสองปีต่อมา ปีพ.ศ. 2530 ได้รับการประกาศตั้งเป็นวัดในพระพุทธศาสนาในชื่อ "วัดป่านานาชาติ" เดือนกันยายน พ.ศ. 2541 ได้รับพระราชทานวิสุงคามสีมา พ.ศ. 2553 สร้างศาลาการเปรียญหลังใหม่นามว่า "ฐิตะธรรมศาลา" ต่อมาในปีพ.ศ. 2561-2562 สร้างอุโบสถหลังใหม่ เป็นสถาปัตยกรรมล้านช้างที่มีต้นแบบมาจากสิมเก่าวัดหลวง จ.อุบลราชธานี เสร็จในปีพ.ศ. 2565 วันที่ 27 ธันวาคม 2565 พระบาทสมเด็จพระวชิรเกล้าเจ้าอยู่หัวและสมเด็จพระนางเจ้าฯ พระบรมราชินี เสด็จฯ ทรงประกอบพิธีตัดหวายลูกนิมิตอุโบสถหลังใหม่
การระบาดทั่วของโควิด-19 ในประเทศอิตาลี

กรณีแรก ๆ ของการระบาดของโคโรนาไวรัส พ.ศ. 2562–2563 ในอิตาลีได้รับการยืนยันในวันที่ 31 มกราคม พ.ศ. 2563 เมื่อนักท่องเที่ยวชาวจีนสองคนในกรุงโรมถูกตรวจพบว่าเป็นโรคติดเชื้อโคโรนาไวรัส 2019 จากโคโรนาไวรัสสายพันธุ์ใหม่ (SARS-CoV-2) หนึ่งสัปดาห์ต่อมา ชายชาวอิตาลีคนหนึ่งซึ่งถูกส่งตัวกลับจากเมืองอู่ฮั่นในจีนเข้ารับการรักษาในโรงพยาบาลและได้รับการยืนยันว่าเป็นผู้ติดเชื้อรายที่สามในอิตาลี ผู้ติดเชื้อรายอื่น ๆ ถูกตรวจพบเพิ่มในเวลาต่อมา เริ่มต้นด้วยผู้ติดเชื้อที่ได้รับการยืนยัน 16 รายในแคว้นลอมบาร์เดียเมื่อวันที่ 21 กุมภาพันธ์ อีก 60 รายในวันที่ 22 กุมภาพันธ์ และมีรายงานผู้เสียชีวิตรายแรกของอิตาลีในวันเดียวกัน
ณ ต้นเดือนมีนาคม อิตาลีได้รับผลกระทบจากการระบาดหนักกว่าที่อื่นในสหภาพยุโรป และเป็นประเทศที่มีจำนวนผู้ติดเชื้อและผู้เสียชีวิตมากเป็นอันดับสองของโลกรองจากจีน เทศบาลสิบเอ็ดแห่งทางภาคเหนือของอิตาลีถูกระบุว่าเป็นพื้นที่ศูนย์กลางการระบาดสองพื้นที่หลักของอิตาลีและถูกกักด่าน กรณีการติดเชื้อส่วนใหญ่ในแคว้นอื่น ๆ ก็มีต้นตอมาจากพื้นที่หลักทั้งสอง เมื่อถึงวันที่ 8 มีนาคม อิตาลีได้ดำเนินการตรวจหาไวรัสดังกล่าวแล้ว 49,937 ครั้ง 
ในวันที่ 8 มีนาคม พ.ศ. 2563 นายกรัฐมนตรีจูเซปเป คอนเต สั่งขยายการกักด่านให้ครอบคลุมทั้งแคว้นลอมบาร์เดียและอีก 14 จังหวัดทางภาคเหนือ และในวันถัดมาก็สั่งขยายให้ครอบคลุมทั่วประเทศ ส่งผลให้ประชากรจำนวนมากกว่า 60 ล้านคนถูกจำกัดการเดินทางเคลื่อนที่ มาตรการนี้ได้รับการกล่าวว่าเป็นการปิดพื้นที่ครั้งใหญ่ที่สุดในประวัติศาสตร์
ณ วันที่ 10 มีนาคม พ.ศ. 2563 ในอิตาลีมีผู้ติดเชื้อที่ได้รับการยืนยันแล้ว 10,149 ราย ผู้เสียชีวิต 631 ราย และผู้ป่วยที่รักษาหายแล้ว 1,004 ราย
การปิดอิตาลี พ.ศ. 2563

เมื่อวันที่ 8 มีนาคม พ.ศ. 2563 รัฐบาลอิตาลีได้วางมาตรการกักด่านในแคว้นลอมบาร์เดียและอีกสิบสี่จังหวัดข้างเคียงในแคว้นปีเยมอนเต, เวเนโต, เอมีเลีย-โรมัญญา และมาร์เค เพื่อสกัดกั้นการแพร่ระบาดของโรคติดเชื้อโคโรนาไวรัส 2019 มาตรการนี้เกิดขึ้นหลังจากการปิดพื้นที่เทศบาลสิบเอ็ดแห่งในจังหวัดโลดีซึ่งเริ่มขึ้นเมื่อปลายเดือนกุมภาพันธ์ การปิดพื้นที่ที่กว้างขึ้นครั้งนี้ส่งผลกระทบต่อผู้คนกว่าสิบหกล้านคนในพื้นที่ซึ่งถูกจำกัดการเข้าหรือออกไว้เฉพาะในสถานการณ์ฉุกเฉินเท่านั้น โดยมีข้อจำกัดเพิ่มเติมซึ่งรวมถึงการทำกิจกรรมสาธารณะและการเดินทางภายในพื้นที่ที่ได้รับผลกระทบ 
มาตรการนี้ได้รับการกล่าวว่าเป็นการปิดพื้นที่ครั้งใหญ่ที่สุดในประวัติศาสตร์ยุโรป และเป็นมาตรการที่รุนแรงที่สุดที่ถูกนำมาใช้นอกจีน กระทรวงมหาดไทยของอิตาลีประกาศว่าใครก็ตามที่พยายามหลบหนีออกจากพื้นที่กักด่านอาจต้องโทษ "ปรับ 206 ยูโร" หรือ "จำคุกสามเดือน"
เมื่อวันที่ 9 มีนาคม พ.ศ. 2563 นายกรัฐมนตรีจูเซปเป คอนเต ประกาศขยายมาตรการกักด่านที่ใช้ในภาคเหนือไปทั่วประเทศ
ถนนประชาราษฎร์ สาย 1

ถนนประชาราษฎร์ สาย 1 เป็นถนนสายสั้น ๆ เลียบแม่น้ำเจ้าพระยาทางฝั่งตะวันออก แนวเส้นทางมีจุดเริ่มต้นที่ทางแยกเกียกกาย (จุดตัดกับถนนทหาร) ในพื้นที่แขวงถนนนครไชยศรี เขตดุสิต กรุงเทพมหานคร โดยเป็นแนวต่อเนื่องมาจากถนนสามเสน ขึ้นไปทางทิศเหนือ ข้ามคลองบางซื่อที่สะพานพิบูลสงคราม เข้าสู่พื้นที่แขวงบางซื่อ เขตบางซื่อ ตัดกับถนนประชาราษฎร์ สาย 2 ที่ทางแยกบางโพ ลอดใต้สะพานพระราม 6 ของทางรถไฟสายใต้เข้าสู่พื้นที่แขวงวงศ์สว่าง จากนั้นตัดกับถนนวงศ์สว่าง 2 ครั้ง ที่ทางแยกประชาราษฎร์ และสิ้นสุดที่ทางแยกพิบูลสงคราม โดยมีแนวถนนที่ตรงต่อเนื่องต่อไปคือถนนพิบูลสงคราม
ประเทศไทยในโอลิมปิกเยาวชน

ประเทศไทยเข้าร่วมกีฬาโอลิมปิกเยาวชนครั้งแรกในโอลิมปิกเยาวชนฤดูร้อน 2010 และได้ส่งนักกีฬาเข้าร่วมแข่งขันตั้งแต่นั้นมา คณะกรรมการโอลิมปิกแห่งประเทศไทย ในพระบรมราชูปถัมภ์คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิกเยาวชน ภายใต้รหัสประเทศ THA
นับตั้งแต่ครั้งแรกที่ประเทศไทยส่งนักกีฬาเข้าร่วมการแข่งขันโอลิมปิกเยาวชนทั้งฤดูร้อนและดูหนาว นักกีฬาทีมชาติไทยได้รับเหรียญรางวัลรวมทั้งหมด 28 เหรียญ โดยแบ่งเป็น 12 เหรียญทอง 11 เหรียญเงิน 5 เหรียญทองแดง 
สรุปเหรียญรางวัล.
<templatestyles src="Col-begin/styles.css"/>
วายดิดเดอะชิกเกนครอสเดอะโรด?

"ทำไมไก่ถึงข้ามถนน?"  เป็นหนึ่งในมุกตลกหลักที่มักมีคำตอบว่า "เพื่อข้ามไปอีกฝั่งหนึ่ง" มันเป็นตัวอย่างของแอนตี-ฮิวเมอร์ (anti-humor) ซึ่งเป็นมุขที่ผู้ฟังคาดหวังถึงพันช์ไลน์ (punchline; มุก) แต่มันให้คำตอบเป็นความจริง "ทำไมไก่ถึงข้ามถนน?" จึงกลายเป็นมุกตัวอย่างทั่วไปที่มีรูปแบบเฉพาะ ซึ่งผู้คนมักรู้คำตอบแล้ว และถูกเปลี่ยนแปลงและเล่นซ้ำไปหลายรอบในประวัติศาสตร์
ประวัติ.
มุกนี้ปรากแฎตัวครั้งแรกในวารสารประจำเดือนของนิวยอร์กชื่อ "เดอะนิกเกอร์บอกเกอร์" (The Knickerbocker) เมื่อปีค.ศ.1847 ไว้ว่า:
มันมีทั้ง 'เชาวน์ปัญญา และการเล่นสำนวน' ซึ่ง "ดูแล้ว" เหมือนกับปริศนาคำทาย แต่หาได้เป็นเช่นนั้นไม่. ดังเช่นประโยคนี้: 'ทำไมไก่ถึงข้ามถนน?['] นี่คุณ 'อยู่ห่างจากตัวเมืองหรือ?' คุณ 'ยอมแพ้ไหม?' ถ้าอย่างนั้นแล้ว: 'เพราะว่ามันต้องการข้ามไปอีกฝั่งหนึ่งไง!'
ในทศวรรษที่ 1890s มีการเล่นคำของมุกนี้ในวารสาร "Potter's American Monthly":
ทำไมไก่ไม่ควรข้ามถนน?
เพราะว่าอาจจะมีไก่ตามมาเรื่อย ๆ
รูปแบบ.
มีรูปแบบอื่นที่มีการดัดเปลี่ยนมุขนี้ ตัวอย่างเช่น: 
<q> "ทำไมไก่ถึงข้ามถนน? เพื่อไปยังบ้านของคนโง่" ซึ่งจะตามมาด้วยมุกก็อกก็อก: "ก็อกก็อก", "นั่นใครน่ะ?" "ไก่"</q>
"ทำไมไก่ถึงข้ามสนามเด็กเล่น? เพื่อขึ้นไปที่สไลเดอร์อันต่อไป"
"ทำไมหมากฝรั่งถึงข้ามถนน? มันติดอยู่ที่เท้าของไก่"
"ทำไมวาฬถึงข้ามมหาสมุทร? เพื่อข้ามไปอีกคลื่นหนึ่ง"
ในแบบคณิตศาสตร์มักถามว่า "ทำไมไก่ถึงข้ามแถบเมอบิอุส?" "เพื่อไปฝั่งเดียวกัน"
อีกรูปแบบหนึ่งคือ มันอาจจะล้อเลียนถึงบุคคล หรือพฤติกรรมของบุคคลหนึ่ง ตัวอย่างเช่น:
<q>ทำไมไก่ถึงข้ามถนน?</q>
ประเทศบราซิลในโอลิมปิก

ประเทศบราซิล เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1920 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศบราซิล คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ BRA
นับตั้งแต่ประเทศบราซิลส่งนักกีฬาเข้าร่วมการแข่งขันโอลิมปิกครั้งแรก นักกีฬาบราซิลได้รับเหรียญรางวัลรวมทั้งหมด 129 เหรียญ โดยแบ่งเป็น 30 เหรียญทอง 36 เหรียญเงิน และ 63 เหรียญทองแดง
สรุปเหรียญรางวัล.
<templatestyles src="Col-begin/styles.css"/>
เจ้าชายเอดูอาร์ด เดอ ลอบโควิซซ์

เจ้าชายเอดูอาร์ด เดอ ลอบโควิซซ์  ประสูติเมื่อวันที่ 12 มิถุนายน 2469 เป็นพระโอรสองค์โตใน เจ้าชายเอดูอาร์ด เดอ ลอบโควิซซ์ กับ อานิตา ลิมี พระองค์ทรงเติบโตและได้รับสัญชาติอเมริกัน เมื่อทรงศึกษา ณ มหาวิทยาลัยปารีส ทรงงานในด้านการทนาคาร 
เสกสมรส.
พระองค์ทรงเสกสมรสกับเจ้าหญิงมารี-ฟรังซัวแห่งบูร์บง-ปาร์มา พระภคินีใน เจ้าชายคาลอส ฮิวโก้ ดยุกแห่งปาร์มา เมื่อวันที่ 11 ธันวาคม 2502 โดยได้พระชายารับพระนามว่า เจ้าหญิงเอดูอาร์ด เดอ ลอบโควิซซ์ มีพระบุตรดังนี้
เจ้าชายเอดูอาร์ด เดอ ลอบโควิซซ์ สิ้นพระชนม์ลงเมื่อวันที่ 2 เมษายน 2553 สิริพระชันษา 83 ปี
ประเทศดอมินีกาในโอลิมปิก

ประเทศดอมินีกา เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1996 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศดอมินีกา คือ คณะกรรมการโอลิมปิกดอมินีกา เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ DMA
นับตั้งแต่ประเทศดอมินีกาส่งนักกีฬาเข้าร่วมการแข่งขันโอลิมปิกครั้งแรก นักกีฬาดอมินีกาได้รับเหรียญรางวัลรวมทั้งหมด 1 เหรียญ โดยแบ่งเป็น 1 เหรียญทอง 0 เหรียญเงิน และ 0 เหรียญทองแดง
สาธารณรัฐโดมินิกันในโอลิมปิก

ประเทศโดมินิกัน เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1964 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของสาธารณรัฐโดมินิกัน คือ คณะกรรมการโอลิมปิกสาธารณรัฐโดมินิกัน เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ DOM
นับตั้งแต่ประเทศโดมินิกันส่งนักกีฬาเข้าร่วมการแข่งขันโอลิมปิกครั้งแรก นักกีฬาโดมินิกันได้รับเหรียญรางวัลรวมทั้งหมด 7 เหรียญ โดยแบ่งเป็น 3 เหรียญทอง 2 เหรียญเงิน และ 2 เหรียญทองแดง
ประเทศเอกวาดอร์ในโอลิมปิก

ประเทศเอกวาดอร์ เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1924 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศเอกวาดอร์ ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ ECU
นับตั้งแต่ประเทศเอกวาดอร์ส่งนักกีฬาเข้าร่วมการแข่งขันโอลิมปิกครั้งแรก นักกีฬาเอกวาดอร์ได้รับเหรียญรางวัลรวมทั้งหมด 10 เหรียญ โดยแบ่งเป็น 4 เหรียญทอง 4 เหรียญเงิน และ 2 เหรียญทองแดง
สรุปเหรียญรางวัล.
<templatestyles src="Col-begin/styles.css"/>
ประเทศกรีเนดาในโอลิมปิก

ประเทศกรีเนดา เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1984 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศกรีเนดา คือ คณะกรรมการโอลิมปิกกรีเนดา เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ GRN
นับตั้งแต่ประเทศกรีเนดาส่งนักกีฬาเข้าร่วมการแข่งขันโอลิมปิกครั้งแรก นักกีฬากรีเนดาได้รับเหรียญรางวัลรวมทั้งหมด 5 เหรียญ โดยแบ่งเป็น 1 เหรียญทอง 1 เหรียญเงิน และ 3 เหรียญทองแดง
ประเทศกัวเตมาลาในโอลิมปิก

ประเทศกัวเตมาลา เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1952 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศกัวเตมาลา คือ คณะกรรมการโอลิมปิกกัวเตมาลา เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ GUA
นับตั้งแต่ประเทศกัวเตมาลาส่งนักกีฬาเข้าร่วมการแข่งขันโอลิมปิกครั้งแรก นักกีฬากัวเตมาลาได้รับเหรียญรางวัลรวมทั้งหมด 3 เหรียญ โดยแบ่งเป็น 1 เหรียญทอง 1 เหรียญเงิน และ 1 เหรียญทองแดง
สรุปเหรียญรางวัล.
<templatestyles src="Col-begin/styles.css"/>
ประเทศเซนต์คิตส์และเนวิสในโอลิมปิก

ประเทศเซนต์คิตส์และเนวิส เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1996 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศเซนต์คิตส์และเนวิส คือ คณะกรรมการโอลิมปิกเซนต์คิตส์และเนวิส เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ SKN
นับตั้งแต่ประเทศเซนต์คิตส์และเนวิสส่งนักกีฬาเข้าร่วมการแข่งขันโอลิมปิกครั้งแรก นักกีฬาเซนต์คิตส์และเนวิสได้รับเหรียญรางวัลรวมทั้งหมด 0 เหรียญ โดยแบ่งเป็น 0 เหรียญทอง 0 เหรียญเงิน และ 0 เหรียญทองแดง
ประเทศเซนต์ลูเชียในโอลิมปิก

ประเทศเซนต์ลูเชีย เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1996 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศเซนต์ลูเชีย คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ LCA
นับตั้งแต่ประเทศเซนต์ลูเชียส่งนักกีฬาเข้าร่วมการแข่งขันโอลิมปิกครั้งแรก นักกีฬาเซนต์ลูเชียได้รับเหรียญรางวัลรวมทั้งหมด 2 เหรียญ โดยแบ่งเป็น 1 เหรียญทอง 1 เหรียญเงิน และ 0 เหรียญทองแดง
ประเทศเซนต์วินเซนต์และเกรนาดีนส์ในโอลิมปิก

ประเทศเซนต์วินเซนต์และเกรนาดีนส์ เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1988 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศเซนต์วินเซนต์และเกรนาดีนส์ คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ VIN
นับตั้งแต่ประเทศเซนต์วินเซนต์และเกรนาดีนส์ส่งนักกีฬาเข้าร่วมการแข่งขันโอลิมปิกครั้งแรก นักกีฬาเซนต์วินเซนต์และเกรนาดีนส์ยังไม่เคยได้รับเหรียญรางวัลจากกีฬาโอลิมปิก
พระราชพงศาวลีพระมหากษัตริย์สหราชอาณาจักร

นี่คือพระราชพงศาวลีของอังกฤษและสหราชอาณาจักรโดยย่อ สำหรับตารางที่มีรายละเอียดมากกว่านี้ ดูที่: พระราชพงศาวลีพระมหากษัตริย์อังกฤษ (ตั้งแต่พระเจ้าอัลเฟรดมหาราช จนถึงสมเด็จพระราชินีนาถเอลิซาเบธที่ 1); พระราชพงศาวลีพระมหากษัตริย์สกอตแลนด์ (ตั้งแต่เคนเนธ แมคอัลพิน จนถึงพระเจ้าเจมส์ที่ 6 และ 1); และพระราชพงศาวลีราชวงศ์สหราชอาณาจักร (ตั้งแต่พระเจ้าเจมส์ที่ 6 และ 1 จนถึงปัจจุบัน) สำหรับพระมหากษัตริย์องค์ก่อนพระเจ้าอัลเฟรดมหาราช ดูที่พระราชพงศาวลีราชวงศ์เวสเซกซ์
รายพระนามพระมหากษัตริย์.
<table style="border-spacing: 0px; border-collapse: separate; margin: 0 auto; ">
</table>
เกออร์ค ฟ็อน แฮร์ทลิง

เกออร์ค ฟรีดริช คาร์ล "ไฟรแฮร์" ฟ็อน แฮร์ทลิง  หรือหลัง ค.ศ. 1914 ได้ยศขุนนางเป็น กราฟแห่งแฮร์ทลิง  เป็นนักการเมืองเยอรมัน ดำรงตำแหน่งมุขมนตรีแห่งราชอาณาจักรบาวาเรียระหว่าง ค.ศ. 1912–1917 และมุขมนตรีราชอาณาจักรปรัสเซียควบตำแหน่งนายกรัฐมนตรีจักรวรรดิเยอรมันระหว่าง ค.ศ. 1917–1918 ถือเป็นนักการเมืองสังกัดพรรคคนแรกที่ได้ดำรงตำแหน่งนี้
แฮร์ทลิงเดิมเป็นอาจารย์วิชาปรัชญาที่มหาวิทยาลัยมิวนิก เขาได้เป็นสมาชิกสภาไรชส์ทาคระหว่าง ค.ศ. 1875–1890 ต่อมาใน ค.ศ. 1891 ได้รับแต่งตั้งโดยผู้สำเร็จราชการบาวาเรียให้เป็นสมาชิกสภาสูงบาวาเรียตลอดชีวิต และได้กลับเข้าเป็นสมาชิกไรชส์ทาคอีกครั้งระหว่าง ค.ศ. 1893–1912 ซึ่งใน ค.ศ. 1909 เขาได้ขึ้นเป็นผู้นำพรรคกลาง พรรคสำคัญในสภาไรชส์ทาค
เจ้าจอมมารดาห่วง ในรัชกาลที่ 4

เจ้าจอมมารดาห่วง เป็นนางละครและบาทบริจาริกาในพระบาทสมเด็จพระจอมเกล้าเจ้าอยู่หัว ซึ่งให้ประสูติการพระราชโอรสและพระราชธิดาสามพระองค์คือ พระเจ้าบรมวงศ์เธอ พระองค์เจ้าบุษบันบัวผัน พระเจ้าบรมวงศ์เธอ กรมหมื่นมหิศรราชหฤทัย และพระเจ้าบรมวงศ์เธอ พระองค์เจ้าเจริญกมลสุขสวัสดิ์
ประวัติ.
เจ้าจอมมารดาห่วง เป็นธิดาของขุนเทพฯ กับเกษ ถวายตัวเข้าเป็นฝ่ายในสนองพระเดชพระคุณเป็นบาทบริจาริกาในพระบาทสมเด็จพระจอมเกล้าเจ้าอยู่หัว ได้ให้ประสูติการพระราชโอรสและพระราชธิดาทั้งสิ้นสามพระองค์คือ พระเจ้าบรมวงศ์เธอ พระองค์เจ้าบุษบันบัวผัน พระเจ้าบรมวงศ์เธอ กรมหมื่นมหิศรราชหฤทัย และพระเจ้าบรมวงศ์เธอ พระองค์เจ้าเจริญกมลสุขสวัสดิ์
เจ้าจอมมารดาห่วงมีชื่อเสียงจากการรับบทเป็นนางจินตะหรา จากละครเรื่อง "อิเหนา" และได้เป็นครูละครหลวงในรัชสมัยพระบาทสมเด็จพระจุลจอมเกล้าเจ้าอยู่หัว
หลังพระบาทสมเด็จพระจอมเกล้าเจ้าอยู่หัวเสด็จสวรรคตก็ยังพำนักอยู่ในพระบรมมหาราชวังจนถึงแก่อนิจกรรมเมื่อปีวอก พ.ศ. 2463 ได้รับพระราชทานโกศแปดเหลี่ยม พระบาทสมเด็จพระมงกุฎเกล้าเจ้าอยู่หัวเสด็จพระราชดำเนินไปพระราชทานเพลิงศพเมื่อวันที่ 16 เมษายน พ.ศ. 2463 ณ เมรุวัดเทพศิรินทราวาส
พอล ดับบลิว.เอส. แอนเดอร์สัน

พอล วิลเลียม สก็อตต์ แอนเดอร์สัน  เกิดวันที่ 4 มีนาคม ค.ศ. 1965 เป็นผู้กำกับภาพยนตร์ ผู้อำนวยการสร้างและนักเขียนบทชาวอังกฤษที่ทำงานด้านภาพยนตร์นิยายวิทยาศาสตร์และดัดแปลงวิดีโอเกมเป็นประจำ เขากำกับภาพยนตร์ภาพยนตร์เรื่อง "ช้อปปิ้ง" (1994), ' (1995), ' (1997), "" (2004), "เดธ เรซ: ซิ่ง สั่ง ตาย" (2008) และไตรภาค "เรซิเดนต์อีวิล: ผีชีวะ" (2002–2017)
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 11 เรื่องของ พอล ดับบลิว.เอส. แอนเดอร์สัน
สีแดง สีส้ม สีเขียว 
N/A
พระราชโพธิวิเทศ (รีด แพรี ปสนฺโน)

พระราชโพธิวิเทศ มีชื่อเดิมว่า รีด แพรี  เป็นพระภิกษุชาวแคนาดา ศิษย์รุ่นอาวุโสที่สุดของพระโพธิญาณเถร (ชา สุภทฺโท) วัดหนองป่าพง ในสหรัฐ และอาวุโสรองจากพระพรหมวชิรญาณ (โรเบิร์ต สุเมโธ) และพระภาวนาวิเทศ (อลัน อดัมส์ เขมธมฺโม) เป็นอดีตเจ้าอาวาสวัดป่านานาชาติ จังหวัดอุบลราชธานี ในช่วงปลายยุค พ.ศ. 2540 ได้ย้ายไปจำพรรษาและเป็นเจ้าอาวาสที่วัดป่าอภัยคีรี แคลิฟอร์เนีย สหรัฐอเมริกา ตลอด 40 ปีในสมณเพศ พระอาจารย์ปสันโนมีส่วนสำคัญในการฝึกของพระภิกษุมากมายทั้งในประเทศไทยและสหรัฐ และสนับสนุนการฝึกของผู้หญิง
เนื่องในมหามงคลวันเฉลิมพระชนมพรรษาพระบาทสมเด็จพระมหาภูมิพลอดุลยเดชมหาราช บรมนาถบพิตร ในวันที่ 5 ธันวาคม พ.ศ. 2558 ท่านได้รับพระราชทานสัญญาบัตรตั้งสมณศักดิ์เป็นที่ พระโพธิญาณวิเทศ จากพระบาทสมเด็จพระวชิรเกล้าเจ้าอยู่หัวครั้งยังดำรงพระราชอิสริยยศเป็นสยามมกุฎราชกุมาร ณ พระอุโบสถ วัดพระศรีรัตนศาสดาราม ในพระบรมมหาราชวัง
ในพระราชพิธีมหามงคลวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว วันที่ 28 กรกฎาคม พ.ศ. 2562 เนื่องท่านได้รับพระราชทานสัญญาบัตรตั้งสมณศักดิ์เป็นที่ พระราชโพธิวิเทศ ณ พระที่นั่งอมรินทรวินิจฉัย
มงกุฎดอกหญ้า

มงกุฎดอกหญ้า เป็นละครโทรทัศน์ไทยแนว ชีวประวัติ ดราม่าโรแมนติกสะท้อนสังคม เพลงแนวลูกทุ่ง ผลิตโดย เดอะ วัน เอ็นเตอร์ไพรส์ เขียนโดย บุตรรัตน์ บุตรพรม นำแสดงโดย ณัชพัณณ์ ปรมะเจริญโรจน์ , พรสรวง รวยรื่น , ไผ่ พงศธร, ต่าย อรทัย ฯลฯ กำกับการแสดงโดย บรรเจิด พุทธโศภิษฐ์
ละครเรื่องนี้ใช้ภาษาอีสานในการดำเนินเรื่อง ออกฉายตอนแรก 10 มีนาคม พ.ศ. 2563 ทางช่องวัน โดยมีเรตติ้งตอนแรก 3.6 หรือมีคนดู 4 ล้านคน ฉากทุ่งนาในเรื่องถ่ายทำที่จังหวัดนครนายก ปทุมธานี
ประเทศออสเตรเลียในโอลิมปิก

ประเทศออสเตรเลีย เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1896 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศออสเตรเลีย คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ AUS
นับตั้งแต่ประเทศออสเตรเลียส่งนักกีฬาเข้าร่วมการแข่งขันโอลิมปิกครั้งแรก นักกีฬาออสเตรเลียได้รับเหรียญรางวัลรวมทั้งหมด 512 เหรียญ โดยแบ่งเป็น 152 เหรียญทอง 168 เหรียญเงิน และ 192 เหรียญทองแดง
สรุปเหรียญรางวัล.
<templatestyles src="Col-begin/styles.css"/>
หมู่เกาะคุกในโอลิมปิก

หมู่เกาะคุก ได้เข้าร่วมการแข่งขันกีฬาโอลิมปิกฤดูร้อนมาแล้ว 8 ครั้ง แต่ยังไม่เคยเข้าร่วมการแข่งขันกีฬาโอลิมปิกฤดูหนาวเลย หมู่เกาะคุกยังไม่ได้รับรางวัลใดๆ เลยจนถึงปี 2024
หมู่เกาะคุกเป็นดินแดนในเครือเดียวของนิวซีแลนด์ที่เข้าร่วมการแข่งขันกีฬาโอลิมปิก ส่วนนีวเวและโตเกเลายังไม่ได้เข้าร่วมการแข่งขันจนถึงปี 2024
กวมในโอลิมปิก

กวม เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1988 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของกวม คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ GUM
นับตั้งแต่กวมส่งนักกีฬาเข้าร่วมการแข่งขันโอลิมปิกครั้งแรก นักกีฬากวมยังไม่ได้รับเหรียญรางวัล ณ ตอนนี้
ประเทศปาเลาในโอลิมปิก

ประเทศปาเลา เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 2000 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศปาเลา ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ PLW
นับตั้งแต่ประเทศปาเลาส่งนักกีฬาเข้าร่วมการแข่งขันโอลิมปิกครั้งแรก นักกีฬาปาเลาได้รับเหรียญรางวัลรวมทั้งหมด 0 เหรียญ โดยแบ่งเป็น 0 เหรียญทอง 0 เหรียญเงิน และ 0 เหรียญทองแดง
ประเทศซามัวในโอลิมปิก

ประเทศซามัว เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1984 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศซามัว คือ สมาคมกีฬาและคณะกรรมการโอลิมปิกแห่งชาติซามัว เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ SAM
นับตั้งแต่ประเทศซามัวส่งนักกีฬาเข้าร่วมการแข่งขันโอลิมปิกครั้งแรก นักกีฬาซามัวได้รับเหรียญรางวัลรวมทั้งหมด 1 เหรียญ โดยแบ่งเป็น 0 เหรียญทอง 1 เหรียญเงิน และ 0 เหรียญทองแดง
มัคซีมีลีอาน ฟ็อน ชเป

มัคซีมีลีอาน โยฮันเนิส มารีอา ฮูแบร์ท "ไรชส์กราฟ" ฟ็อน ชเป  เป็นทหารเรือของกองทัพเรือจักรวรรดิเยอรมัน บังคับบัญชาหมวดเรือเอเชียตะวันออกในช่วงสงครามโลกครั้งที่หนึ่ง ชเปเข้าเป็นทหารเรือใน ค.ศ. 1878 และได้ปฏิบัติหน้าที่หลายบทบาทและสถานที่ เช่น ประจำการบนเรือปืนอาณานิคมในแอฟริกาตะวันตกของเยอรมนีในคริสต์ทศวรรษ 1880 และหมวดเรือแอฟริกาตะวันออกในปลายคริสต์ทศวรรษ 1890 เขาดำรงตำแหน่งผู้บังคับการเรือรบหลายลำในต้นคริสต์ทศวรรษ 1900
เมื่อสงครามโลกครั้งที่หนึ่งปะทุขึ้นในเดือนกรกฎาคม ค.ศ. 1914 นายพลเรือชเปได้นำหมวดเรือที่ประจำการในจีนข้ามมหาสมุทรแปซิฟิกไปยังทวีปอเมริกาใต้ ที่นั่นเขาได้เอาชนะหมวดเรือลาดตระเวนที่ 4 ราชนาวีอังกฤษ ในยุทธนาวีที่โคโรเนล และในเดือนต่อมา นายพลเรือชเปตัดสินใจโจมตีฐานทัพเรืออังกฤษบนหมู่เกาะฟอล์กแลนด์ เกิดเป็นยุทธนาวีหมู่เกาะฟอล์กแลนด์ ซึ่งในศึกครั้งนี้ หมวดเรืออังกฤษซึ่งมีเรือลาดตระเวนประจัญบานทรงอานุภาพถึงสองลำรวมอยู่ด้วย ได้ทำลายหมวดเรือเอเชียตะวันออกของชเป นายพลเรือชเป บุตรชายสองคน และทหารเรือเยอรมัน 2,200 นายเสียชีวิตในหน้าที่ ชเปได้รับการยกย่องเป็นวีรบุรุษในจักรวรรดิเยอรมัน มีเรือรบหลายลำในเวลาต่อมาถูกตั้งชื่อเป็นชื่อของเขาเพื่อเป็นเกียรติ รวมถึง เรือลาดตระเวนหนักนายพลเรือ กราฟ ชเป
นายพลเรือชเปเกิดในกรุงโคเปนเฮเกน ประเทศเดนมาร์ก และเติบโตในแถบไรน์ลันท์ของเยอรมนี ซึ่งครอบครัวของเขามีที่ดินที่นั่น ใน ค.ศ. 1889 ชเปสมรสกับมาร์กาเรเทอ "ไฟรอิน" ฟ็อน แดร์ อ็อสเทิน-ซัคเคิน (Margareta Freiin von der Osten-Sacken) ทั้งสองมีบุตรชายสองคน
โดเวอร์ (รัฐเดลาแวร์)

โดเวอร์  เป็นเมืองหลวงและเมืองใหญ่เป็นอันดับ 2 ของรัฐเดลาแวร์ สหรัฐ เป็นเคาน์ตีซีตของเคนต์เคาน์ตี ตั้งอยู่ริมฝั่งแม่น้ำเซนต์จอห์น บริเวณที่ราบลุ่มแม่น้ำเดลาแวร์ เมืองนี้ตั้งชื่อโดย วิลเลียม เพนน์ โดยตั้งตามเมืองโดเวอร์ มณฑลเคนต์ ประเทศอังกฤษ เมืองมีประชากร 36,047 คน (ค.ศ. 2010)
โดเวอร์

โดเวอร์  เป็นเมืองเล็ก ๆ มีท่าเรือข้ามฟากที่สำคัญของมณฑลเคนต์ เซาท์อีสต์อิงแลนด์ เมืองตั้งอยู่ตรงข้ามฝรั่งเศสบริเวณช่องแคบโดเวอร์ ส่วนที่แคบที่สุดของช่องแคบอังกฤษ ตั้งอยู่ทางทิศตะวันออกเฉียงใต้ของเมืองแคนเทอร์เบอรี และทางทิศตะวันออกของเมดสโตน 
ท่าเรือโดเวอร์เป็นแหล่งว่าจ้างงานของเมือง และยังเป็นสถานที่ท่องเที่ยวอีกด้วย
หมู่เกาะโซโลมอนในโอลิมปิก

หมู่เกาะโซโลมอน เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1984 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของหมู่เกาะโซโลมอน คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ SOL
นับตั้งแต่หมู่เกาะโซโลมอนส่งนักกีฬาเข้าร่วมการแข่งขันโอลิมปิกครั้งแรก นักกีฬาหมู่เกาะโซโลมอนได้รับเหรียญรางวัลรวมทั้งหมด 0 เหรียญ โดยแบ่งเป็น 0 เหรียญทอง 0 เหรียญเงิน และ 0 เหรียญทองแดง
ประเทศตองงาในโอลิมปิก

ประเทศตองงา เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1984 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศตองงา คือ สมาคมกีฬาและคณะกรรมการโอลิมปิกแห่งชาติตองงา เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ TGA
นับตั้งแต่ประเทศตองงาส่งนักกีฬาเข้าร่วมการแข่งขันโอลิมปิกครั้งแรก นักกีฬาตองงาได้รับเหรียญรางวัลรวมทั้งหมด 1 เหรียญ โดยแบ่งเป็น 0 เหรียญทอง 1 เหรียญเงิน และ 0 เหรียญทองแดง
ประเทศตูวาลูในโอลิมปิก

ประเทศตูวาลูเข้าร่วมการแข่งขันกีฬาโอลิมปิกในส่วนของโอลิมปิกฤดูร้อน โดยยังไม่ได้เข้าร่วมการแข่งขันโอลิมปิกฤดูหนาว
สถานะคณะกรรมโอลิมปิกแห่งชาติของสมาคมกีฬาและคณะกรรมการโอลิมปิกแห่งชาติตูวาลูได้รับการยอมรับเมื่อเดือนกรกฎาคม 2007 ตูวาลูเข้าร่วมการแข่งขันโอลิมปิกฤดูร้อน 2008 ที่ปักกิ่ง ประเทศจีนเป็นครั้งแรก โดยส่งนักกีฬายกน้ำหนักจำนวน 1 คน และส่งนักกีฬากรีฑาจำนวน 2 คน ในการแข่งขันวิ่ง 100 เมตรชายและหญิง นักกีฬาตูวาลูยังไม่สามารถผ่านรอบแรกของการแข่งขันได้
คณะกรรมการโอลิมปิกแห่งชาติ.
สมาคมกีฬาและคณะกรรมการโอลิมปิกแห่งชาติตูวาลู (Tuvalu Association of Sports and National Olympic Committee, หรือ TASNOC) ก่อตั้งขึ้นในปี 2004 โดยใช้ชื่อว่า "สมาคมกีฬาตูวาลู" (Tuvalu Association of Sports) จากนั้นได้เปลี่ยนชื่อเป็น TASNOC และได้รับการยอมรับจาก IOC ในฐานะคณะกรรมการโอลิมปิกแห่งชาติ (NOC) เมื่อวันที่ 6 กรกฎาคม 2007 โรเบิร์ต เลาปูลาเป็นผู้บริหารจัดการสมาคมกีฬาตูวาลูและนำตูวาลูสมัครเข้าเป็นสมาชิกของโอลิมปิก ด้วยการประสานงานของคณะกรรมการโอลิมปิกแห่งชาติโอเชียเนีย TASNOC มีหน้าที่บริหารจัดการนักกีฬาที่จะเข้าร่วมการแข่งขันทั้งในรายการกีฬาเครือจักรภพและโอลิมปิก ที่ผ่านมาคณะกรรมการมีเลขาธิการรวมทั้งสิ้น 3 คน โดยมีอีซาลา ที. อีซาลาเป็นเลขาธิการคนปัจจุบัน และเอเซเลอาโลฟา อาปีเนลูเป็นประธาน
การเข้าร่วมการแข่งขันโอลิมปิก.
โอลิมปิกฤดูร้อน 2008.
ประเทศตูวาลูส่งนักกีฬาเข้าร่วมการแข่งขันโอลิมปิกฤดูร้อน 2008 จำนวน 3 คน แบ่งเป็น นักกีฬากรีฑา 2 คน และนักกีฬายกน้ำหนัก 1 คน นักกรีฑา 2 คน คือ โอกีลานี ตีนีเลาและอาเซนาเต มาโนอาสร้างสถิติระดับชาติในการวิ่ง 100 เมตร ที่เวลา 11.48 และ 14.05 ตามลำดับ อย่างไรก็ตามนักกีฬาทั้งคู่ไม่สามารถผ่านการแข่งขันรอบแรกได้ ส่วนโลโงนา เอเซาจบการแข่งขันเป็นอันดับที่ 21 ในการแข่งขันยกน้ำหนัก 69 กิโลกรัมชาย
โอลิมปิกฤดูร้อน 2012.
นักกีฬาตูวาลูจำนวน 3 คน เข้าร่วมการแข่งขันโอลิมปิกฤดูร้อน 2012 ตูเอา ลาปัว ลาปัวจบการแข่งขันเป็นอันดับสูงที่สุดในนักกีฬาตูวาลูที่อันดับ 12 ในการแข่งขันยกน้ำหนัก 62 กิโลกรัมชาย ด้วยคะแนนรวม 243 ขณะที่ตาเวเวเล โนอาและอาเซนาเต มาโนอา ไม่ผ่านการแข่งขันรอบแรกในการแข่งขันวิ่ง 100 เมตร ทว่ามาโนอาได้สร้างสถิติระดับชาติในการแข่งขันวิ่ง 100 เมตรหญิง
โอลิมปิกฤดูร้อน 2016.
มีนักกีฬาตูวาลูคนเดียวเท่านั้นที่เข้าร่วมการแข่งขันโอลิมปิกฤดูร้อน 2016 และเป็นประเทศเดียวที่ส่งนักกีฬาเข้าแข่งขันเพียง 1 คน เอตีโมนี ตีมัวนีเข้าร่วมการแข่งขันวิ่ง 100 เมตร จบการแข่งขันเป็นอันดับที่ 7 ของรอบ ไม่ผ่านเข้าสู่รอบต่อไป
โอลิมปิกฤดูร้อน 2020.
ตูวาลูส่งผู้แทนเข้าร่วมการแข่งขันกรีฑาจำนวน 2 ราย ได้แก่ การาโล ไมบูกา ในรายการวิ่ง 100 เมตรชาย และมาตีเอ สแตนลีย์ ในรายการวิ่ง 100 เมตรหญิง
สรุปเหรียญรางวัล.
ประเทศตูวาลูไม่เคยได้รับเหรียญรางวัลโอลิมปิก
ผู้ถือธง.
ผู้ถือธงเป็นผู้อัญเชิญธงประจำชาติของประเทศนั้น ๆ ในพิธีเปิดและปิดการแข่งขันโอลิมปิก ผู้ถือธงคนแรกของตูวาลูคือโลโงนา เอเซา นักกีฬายกน้ำหนักในปี 2008
ประเทศวานูวาตูในโอลิมปิก

ประเทศวานูวาตู เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1988 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศวานูวาตู คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ VAN
นับตั้งแต่ประเทศวานูวาตูส่งนักกีฬาเข้าร่วมการแข่งขันโอลิมปิกครั้งแรก นักกีฬาวานูวาตูได้รับเหรียญรางวัลรวมทั้งหมด 0 เหรียญ โดยแบ่งเป็น 0 เหรียญทอง 0 เหรียญเงิน และ 0 เหรียญทองแดง
แจ็กสัน (รัฐมิสซิสซิปปี)

แจ็กสัน  เป็นเมืองหลวงและเมืองที่มีประชากรมากที่สุดในรัฐมิสซิสซิปปี สหรัฐ เป็นหนึ่งในสองเคาน์ตีซีตของไฮนส์เคาน์ตี อีกเมืองหนึ่งคือ เรย์มอนด์ เมืองมีประชากรราว 165,072 คน ในปี ค.ศ. 2017 ลดลงจาก 173,514 คน ในปี 2010
เมืองก่อตั้งในปี 1821 ในฐานะเมืองหลวงใหม่ของรัฐ โดยตั้งชื่อตามนายพลแอนดรูว์ แจ็กสัน เพื่อเป็นเกียรติให้แก่ผู้ที่มีบทบาทสำคัญในยุทธการที่นิวออร์ลีนส์ ระหว่างสงคราม ค.ศ. 1812 ซึ่งภายหลังได้รับตำแหน่งเป็นประธานาธิบดีสหรัฐ
ในช่วงคริสต์ทศวรรษ 1920 แจ็กสันเป็นเมืองที่มีประชากรมากที่สุดของรัฐ แซงหน้าเมืองเมริเดียน จากการเฟื่องฟูของการขุดพบก๊าซธรรมชาติในภูมิภาคนั้น ปัจจุบันเมืองมีคำขวัญคือ "นครแห่งจิตวิญญาณ" (The City with Soul) เมืองมีนักดนตรีมากมาย ทั้งแนวบลูส์ กอสเปล โฟล์ก และแจ๊ส
โกปาเดลเรย์ รอบชิงชนะเลิศ 2020

โกปาเดลเรย์ รอบชิงชนะเลิศปี 2020 เป็นการแข่งขันฟุตบอลนัดเมื่อวันที่ 18 เมษายน พ.ศ. 2563 (ค.ศ. 2020) เพื่อตัดสินหาผู้ชนะของโกปาเดลเรย์ ฤดูกาล 2019–20 ถือเป็นครั้งที่ 118 ของโกปาเดลเรย์ ครั้งนี้จัดขึ้นที่สนามกีฬาลาการ์ตูฆา ในเซบิยา ระหว่าง เรอัลโซซิเอดัด และ อัตเลติกบิลบาโอ, เป็นนัดชิงชนะเลิศครั้งแรกของ บาสก์ ดาร์บี.
ตามกำหนดเดิมจะเป็นวันที่ 18 เมษายน ค.ศ. 2020, แมตช์ได้ถูกเลื่อนการแข่งขันตามข้อตกลงของสโมสรที่เข้าร่วมในวันที่ 11 มีนาคม (โดยไม่มีการกำหนดวันแข่งขันใหม่ ณ จุดนั้น) เนื่องจาก การระบาดทั่วของโควิด-19, ซึ่งทำให้การแข่งขันฟุตบอลจะถูกยกเลิกหรือเล่น หลังปิดประตู เป็นมาตรการป้องกันการแพร่กระจายของไวรัส, ด้วยความหวังว่าความล่าช้าจะช่วยให้มีเวลาในการควบคุมการระบาดและให้รอบชิงชนะเลิศเกิดขึ้นพร้อมกับสนามกีฬาเต็มรูปแบบตามปกติ. รอบชิงชนะเลิศจะลงเล่นในวันที่ 3 เมษายน ค.ศ. 2021, แม้จะมีข่าวลือก่อนหน้านี้ที่บอกว่าจะเป็นวันต่อมา.
ภูมิหลัง.
เรอัลโซซิเอดัดคือเข้าร่วมการแข่งขันในนัดชิงชนะเลิศเป็นครั้งที่แปดของพวกเขา, เคยแพ้ 1988 นัดชิงชนะเลิศ ต่อ บาร์เซโลนา. อัตเลติกเดบิลบาโอเข้าร่วมในนัดชิงชนะเลิศของพวกเขาเป็นครั้งที่ 38, แพ้ต่อ บาร์เซโลนา ในปี ค.ศ. 2015. ในการเข้าถึงรอบชิงชนะเลิศ, ทั้งสองทีมได้มั่นใจรับสิทธิ์ที่จะผ่านเข้ารอบสำหรับสี่ทีม ซูเปร์โกปาเดเอสปัญญา ฤดูกาล 2020–21.
ใน โกปาเดลเรย์ ฤดูกาล 1910 (ซึ่งมีทัวร์นาเมนต์คู่อริสองรายการที่กำลังดำเนินแบบคู่ขนานกัน), ทั้งสองสโมสรเข้าร่วมในกลุ่มสามทีมของการแข่งขัน พร้อมด้วย มาดริด เอฟซี. แมตช์ที่เด็ดขาด เป็นระหว่างทีมจากแคว้นบาสก์ (อัตเลติกกำลังชนะ 1–0), แต่มันไม่ใช่รอบชิงชนะเลิศในแบบดั้งเดิม รูปแบบแพ้คัดออก และการก่อตั้งขึ้นมาใหม่ เรอัลโซซิเอดัด กำลังลงเล่นภายใต้ชื่อ 'บัสโคเนีย' ด้วยเหตุผลด้านใบอนุญาต, ไมได้รับการยอมรับอย่างกว้างขวางว่าเทียบเท่ากับการประชุม 110 ปีที่ผ่านมา.
นัด.
สรุปผลการแข่งขัน.
<onlyinclude></onlyinclude>
หมายเหตุ.
<templatestyles src="Reflist/styles.css" />
ทีมโอลิมปิกผู้ลี้ภัยในโอลิมปิกฤดูร้อน 2016

ทีมโอลิมปิกผู้ลี้ภัย เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 โดยมีนักกีฬาเข้าร่วมแข่งขัน 10 คน ใน 3 ชนิดกีฬา นักกีฬาทั้งหมดลี้ภัยมาจาก 4 ประเทศ
ประเทศยูโกสลาเวียในโอลิมปิก

ประเทศยูโกสลาเวีย เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1920 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศยูโกสลาเวีย คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ YUG
นับตั้งแต่ประเทศยูโกสลาเวียส่งนักกีฬาเข้าร่วมการแข่งขันโอลิมปิกครั้งแรก นักกีฬายูโกสลาเวียได้รับเหรียญรางวัลรวมทั้งหมด 97 เหรียญ โดยแบ่งเป็น 28 เหรียญทอง 34 เหรียญเงิน และ 35 เหรียญทองแดง
แรนดี เจอร์เกนเซน

แรนดี เจอร์เกนเซน  เป็นอดีตนักสืบแห่งกรมตำรวจนครนิวยอร์ก เขาเป็นที่รู้จักกันเป็นอย่างดีในฐานะนักสืบชั้นนำในคดีฆาตกรรมสายตรวจ ฟิล คาร์ดิลโล เขาเกิดในปี ค.ศ. 1933 โดยเป็นบุตรของเอลิซาเบธ และแรนโดล์ฟ เจอร์เกนเซน ในฮาร์เลม รัฐนิวยอร์ก เขารับใช้กองทัพสหรัฐในฐานะพลร่ม และอยู่ในยุทธการที่เนินพอร์กช็อปในสงครามเกาหลี เขาได้รับบำเหน็จบรอนซ์สตาร์สามเหรียญ และหัวใจสีม่วงหนึ่งเหรียญ เขาเข้าร่วมกรมตำรวจนครนิวยอร์กในปี ค.ศ. 1958 ในฐานะตำรวจสายตรวจ และได้รับการเลื่อนตำแหน่งให้เป็นนักสืบอย่างรวดเร็ว เขาทำงานสายลับสืบหาสมาชิกของกองทัพปลดปล่อยคนผิวดำ จนถึงจุดหนึ่ง กองทัพปลดปล่อยคนผิวดำได้วางเงินรางวัลจำนวน 50,000 ดอลลาร์สำหรับค่าหัวของเขา ซึ่งเชื่อว่ายังคงมีอยู่ในปัจจุบัน ตั้งแต่ปี ค.ศ. 1973 ถึงปี ค.ศ. 1976 เขาเป็นผู้นำการสอบสวนคดีฆาตกรรมของคาร์ดิลโล เขาถูกบังคับให้ออกจากกรมตำรวจนครนิวยอร์ก โดยแก้ฟ้องในความผิดที่ไม่ได้กระทำแต่ต้องโทษต่อข้อหาหลายคดีที่กรมตำรวจนครนิวยอร์กฟ้องร้อง ในขณะที่ยังคงเป็นนักสืบของกรมตำรวจนครนิวยอร์ก เขาเริ่มทำงานในภาพยนตร์ในฐานะที่ปรึกษา เขาเปลี่ยนอาชีพเป็นนักแสดง และผลิตภาพยนตร์ รวมถึงปรากฏในภาพยนตร์มากกว่า 30 เรื่อง
เหตุการณ์มัสยิดฮาร์เลม ค.ศ. 1972.
ในวันที่ 14 เมษายน ค.ศ. 1972 ทางพนักงานได้รับโทรศัพท์ 9-1-1 จาก "นักสืบทอมัส" โดยอ้างว่าต้องการความช่วยเหลือที่มัสยิดหมายเลข 7 ของชาติอิสลาม บนถนนตะวันตกสาย 116 ในฮาร์เลม เจ้าหน้าที่ในเครื่องแบบห้าคนขานรับ แล้วสิ่งที่เกิดขึ้นต่อไปได้อยู่ในกรณีพิพาท ตำรวจบอกว่าถูกเขาเหล่านั้นใช้กำลังและทำร้ายเมื่อพวกเขามาถึง ส่วนอิหม่าม หลุยส์ ฟาเรกาน และผู้นมัสการคนอื่น ๆ กล่าวว่าตำรวจขัดจังหวะพวกเขาด้วยการชักปืนระหว่างการละหมาด และปฏิเสธการร้องขอซ้ำ ๆ เพื่อให้รอก่อน หรืออย่างน้อยก็ให้ปล่อยปืน ซึ่งความเชื่อของพวกเขาคือห้ามมิให้นำเข้าสถานที่สำหรับนมัสการ ในการแถลงข่าววันถัดไป เขาคงจะอ้างว่าเป็นการโจมตีที่ไตร่ตรองไว้ล่วงหน้า และโทรศัพท์ 9-1-1 เป็นเพียงอุบาย
การสอบสวนแรกเริ่ม.
เจอร์เกนเซนได้รับมอบหมายให้ทำคดีนี้ในปี ค.ศ. 1974 หลังจากที่นักสืบเบซิล "สลีปปี" สเลปวิตซ์ เกษียณ ซึ่งมีอุปสรรคมากมายขวางทางเขา ที่โดดเด่นที่สุดคือเขาไม่ได้รับอนุญาตให้ไปเยือนสถานที่เกิดเหตุจริง เขาขอให้นักสืบจากเขตอื่นแจ้งให้เขาทราบเมื่อมีชาวมุสลิมในเมืองถูกจับกุม เขาทำสิ่งนี้เพื่อจะได้สัมภาษณ์ผู้ถูกจับกุม ด้วยความหวังว่าอาจมีการเชื่อมโยงกับคนอื่น ๆ ที่อยู่ในมัสยิดในช่วงเวลาของการยิง หลังจากหลายปีของการสัมภาษณ์ที่ไร้ผล เขาก็หยุดพักเมื่อฟอสเตอร์ 2เอ็กซ์ ทอมัส ถูกจับในข้อหาฉ้อโกงบัตรเครดิต ซึ่งทอมัสเป็นคนทำขนมปังที่มัสยิด และปรากฏตัวในวันที่เกิดการฆาตกรรมคาร์ดิลโล ในที่สุดทอมัสได้ให้การในคดีฆาตกรรมลูวิส 17เอ็กซ์ ดูพรี โดยได้รับการตัดสินให้พ้นโทษหลังจากการสอบสวนสองครั้ง
การสอบสวนครั้งที่สอง.
ในปี ค.ศ. 2006 เจอร์เกนเซนได้รับการตีพิมพ์หนังสือเล่มแรกของเขา "เซอร์เคิลออฟซิกส์" ซึ่งเป็นเรื่องราวของเหตุการณ์ที่เกิดขึ้นในมัสยิดกับการสอบสวนที่ตามมา หลังจากที่หนังสือเล่มนี้ได้รับการเปิดตัว อธิบดีกรมตำรวจนครนิวยอร์ก เรย์ เคลลี ได้ริ่มดำเนินการสอบสวนใหม่ เคลลีเป็นนายสิบตำรวจกรมตำรวจนครนิวยอร์กในช่วงเหตุการณ์มัสยิดและรู้จักเจอร์เกนเซน ซึ่งในปี ค.ศ. 2012 กรมตำรวจนครนิวยอร์กได้ประกาศว่าการสอบสวนไม่ได้ให้หลักฐานใหม่
การผลักดันเพื่อเปลี่ยนชื่อถนน.
เจอร์เกนเซนยังคงกระตือรือร้นที่จะให้มีถนนสายหนึ่งในนครนิวยอร์กตั้งชื่อใหม่ตามสายตรวจคาร์ดิลโล
ท้าวสมศักดิ์ (เจ้าจอมมารดาอึ่ง ในรัชกาลที่ 3)

ท้าวสมศักดิ์ (เจ้าจอมมารดาอึ่ง ในรัชกาลที่ 3) บาทบริจาริกา ใน พระบาทสมเด็จพระนั่งเกล้าเจ้าอยู่หัว และเป็นพระมารดาของ พระเจ้าบรมวงศ์เธอ กรมหลวงวรเสรฐสุดา
ประวัติ.
ท้าวสมศักดิ์ (เจ้าจอมมารดาอึ่ง ในรัชกาลที่ 3) เกิดเมื่อพ.ศ. 2352 เป็นธิดาของ เจ้าพระยานิกรบดินทร์ (โต กัลยาณมิตร) กับ ท่านผู้หญิงนิกรบดินทร์ (ลิ้ม) 
ต่อมาเจ้าจอมมารดาอึ่งได้เข้าถวายตัวเป็นเจ้าจอมในพระบาทสมเด็จพระนั่งเกล้าเจ้าอยู่หัวและมีประสูติกาลพระธิดา 1 พระองค์คือ พระองค์เจ้าหญิงบุตรี เมื่อ 17 มิถุนายน พ.ศ. 2371 ซึ่งต่อมาได้รับการสถาปนาให้ทรงกรมที่ กรมหลวงวรเสรฐสุดา และต่อมาเจ้าจอมมารดาอึ่งยังได้รับพระมหากรุณาธิคุณจากพระบาทสมเด็จพระจอมเกล้าเจ้าอยู่หัว ด้วยทรงพระกรุณาแต่งตั้งให้เป็น ท้าวสมศักดิ์
เจ้าจอมมารดาอึ่ง และพระธิดา ปรากฏในงานเขียนของแอนนา ลีโอโนเวนส์ ที่ว่าทั้งสองได้กักขังหน่วงเหนี่ยวนางทาสมุสลิมชื่อ ละออ (L'ore) กับบุตรชื่อ ทุกข์ (Thook) ที่ต่อมานางลีโอโนเวนส์ได้กราบบังคมทูลพระบาทสมเด็จพระจอมเกล้าเจ้าอยู่หัวเพื่อดำเนินเรื่องไถ่ทาส โดยนางจะออกค่าใช้จ่ายเอง
ท้าวสมศักดิ์ (เจ้าจอมมารดาอึ่ง ในรัชกาลที่ 3) ป่วยเป็นโรคชรา ถึงแก่อนิจกรรมเมื่อวันที่ 17 มีนาคม พ.ศ. 2428 อายุ 76 ปี เวลาบ่าย 4 โมง ทรงพระกรุณาโปรดเกล้าฯ พระราชทานโกศแปดเหลี่ยม ศพตั้งไว้ที่บ้านเจ้าพระยารัตนบดินทร์ (รอด กัลยาณมิตร) พระราชทานเพลิงศพ ณ เมรุวัดกัลยาณมิตรวรมหาวิหาร เมื่อวันพุธที่ 10 กุมภาพันธ์ พ.ศ. 2428
ในวัฒนธรรมสมัยนิยม.
มีนักแสดงผู้รับบท ท้าวสมศักดิ์ (เจ้าจอมมารดาอึ่ง ในรัชกาลที่ 3) คือ สวี หลิน จากภาพยนตร์เรื่อง แอนนาแอนด์เดอะคิง (2542)
ยัง โกตู

ยัง บูแวนู โกตู (เกิดวันที่ 3 มิถุนายน ค.ศ. 2002) เป็นนักฟุตบอลชาวบราซิล ปัจจุบันลงเล่นในตำแหน่งกองหลัง ให้กับโบรุสซีอาดอร์ทมุนท์ สโมสรในบุนเดสลีกา จากการยืมตัวมาจากแมนเชสเตอร์ซิตี
โกตูมีรายชื่ออยู่ใน "นักเตะพรสวรรค์รุ่นใหม่ 2019" ของหนังสือพิมพ์ "เดอะการ์เดียน"
สเตเฟิน แบร์คไวน์

สเตเฟิน ชาลส์ แบร์คไวน์ (เกิดวันที่ 8 ตุลาคม ค.ศ. 1997) เป็นนักฟุตบอลอาชีพชาวดัตช์ ปัจจุบันเล่นในตำแหน่งปีกให้กับอายักซ์ สโมสรในเอเรอดีวีซี และทีมชาติเนเธอร์แลนด์
ศดานนท์ ดุรงคเวโรจน์

ศดานนท์ ดุรงคเวโรจน์ (ชื่อเล่น: นนท์) เกิดเมื่อ 6 ตุลาคม พ.ศ. 2543 เป็นนักแสดงชายชาวไทย มีชื่อเสียงจากการรับบทเป็น "ภพ" จากภาพยนตร์เรื่อง "ดิวไปด้วยกันนะ" 
ประวัติ.
ศดานนท์จบการศึกษาชั้นประถม-มัธยมทจาก โรงเรียนกรุงเทพคริสเตียนวิทยาลัย และสำเร็จการศึกษาระดับชั้นปริญญาตรีจากคณะดิจิทัลมีเดียและศิลปะภาพยนตร์ มหาวิทยาลัยกรุงเทพ 
เข้าสู่วงการบันเทิงและเป็นที่รู้จักจากกระแสการแต่งกายชุดไปรเวทมาเรียนของโรงเรียนกรุงเทพคริสเตียนวิทยาลัย หลังจากนั้นก็เริ่มมีผลงานการถ่ายแบบ โฆษณา และมิวสิควีดิโอ เช่น เพลง "เสียงขอร้องของคนเสียใจ" ศิลปิน โดม ปกรณ์ ลัม เพลง "คือเธอใช่ไหม" ศิลปิน Getsunova , ต่าย อรทัย และโด่งดังจากการรับบทเป็น "ภพ" ในภาพยนตร์เรื่อง "ดิวไปด้วยกันนะ" คู่กับ ภวัต จิตต์สว่างดี